### NN 102/2025 (16.7.2025.), Pravilnik o registraciji i odobravanju subjekata i objekata za držane kopnene životinje

Ministarstvo poljoprivrede, šumarstva i ribarstva

1416

Na temelju članka 51. stavka 5., članka 52. stavka 5., članka 53. stavka 5. i članka 59. stavka 4. Zakona o zdravlju životinja (»Narodne novine«, br. 152/22 i 154/22) te članka 38. stavka 3. Zakona o sustavu državne uprave (»Narodne novine«, br. 66/19 i 155/23) ministar poljoprivrede, šumarstva i ribarstva, uz prethodnu suglasnost ministra za vanjske i europske poslove, donosi

PRAVILNIK

O REGISTRACIJI I ODOBRAVANJU SUBJEKATA I OBJEKATA ZA DRŽANE KOPNENE ŽIVOTINJE

I. OPĆE ODREDBE

Područje primjene

Članak 1.

Ovim se Pravilnikom propisuju obrasci i način dostave zahtjeva za registraciju ili odobravanje subjekata i objekata za držane kopnene životinje, primjena izuzeća od navedene obveze registracije ili odobravanja, vođenje evidencija, sadržaj i struktura računalne baze podataka, njezino održavanje, pristup podacima, unos, vođenje i ažuriranje podataka.

Veza s propisima Europske unije

Članak 2.

Ovim Pravilnikom osigurava se provedba Delegirane uredbe Komisije (EU) 2019/2035 оd 28. lipnja 2019. o dopuni Uredbe (EU) 2016/429 Europskog parlamenta i Vijeća u pogledu pravila za objekte u kojima se drže kopnene životinje i valionice te u pogledu pravila o sljedivosti određenih držanih kopnenih životinja i jaja za valjenje (SL L 314, 5. 12. 2019., kako je posljednji puta izmijenjeno Delegiranom uredbom Komisije 2020/1625 оd 25. kolovoza 2020. o izmjeni Delegirane uredbe (EU) 2019/2035 o dopuni Uredbe (EU) 2016/429 Europskog parlamenta i Vijeća u pogledu pravila za objekte u kojima se drže kopnene životinje i valionice te u pogledu pravila o sljedivosti određenih držanih kopnenih životinja i jaja za valjenje) (u daljnjem tekstu: Delegirana uredba (EU) 2019/2035).

Pojmovnik

Članak 3.

(1) Pojmovi koji se koriste u ovom Pravilniku definirani su člankom 4. Zakona o zdravlju životinja (u daljnjem tekstu: Zakon).

(2) Osim pojmova iz stavka 1. ovoga članka, za potrebe ovoga Pravilnika pojedini pojmovi imaju sljedeće značenje:

a) IKG – identifikacijska kartica gospodarstva, dokument koji služi za identifikaciju subjekata u okviru svih sustava u stočarstvu, a dodijeljen je prije stupanja na snagu ovoga Pravilnika

b) IKS – identifikacijska kartica subjekta, kartica koja služi za identifikaciju subjekta, izdana u skladu s odredbama ovoga Pravilnika

c) JBO – jedinstveni broj odobrenja, oznaka koja se u postupku odobravanja dodjeljuje objektima koji podliježu odobravanju u skladu s odredbama ovoga Pravilnika

d) JRB – jedinstvena neponovljiva registracijska oznaka koja se u postupku registracije dodjeljuje objektima te subjektima koji podliježu registraciji u skladu s odredbama ovoga Pravilnika

e) korisnik objekta – svaka fizička ili pravna osoba različita od subjekta na objektu, koja nema odgovornosti i obveze subjekta, a na temelju pravnoga posla sa subjektom na objektu drži životinje označene individualnim jedinstvenim životnim brojem

f) MIBPG – matični identifikacijski broj poljoprivrednog gospodarstva, broj koji svaki poljoprivrednik dobiva upisom u Upisnik poljoprivrednika, u skladu s odredbama posebnih propisa iz područja poljoprivrede

g) pašnjak – objekt koji podrazumijeva lokaciju, poljoprivredno i/ili šumsko zemljište koje je u naravi pašnjak, krški pašnjak, livada, strnište, sjenokoša i/ili neplodno zemljište namijenjeno ispaši kopnenih životinja, a koji koristi jedan subjekt

h) Registar subjekata i objekata – (u daljnjem tekstu: Registar), upisnik svih subjekata i objekata registriranih i odobrenih u skladu s odredbama ovoga Pravilnika koji je sastavni dio računalne baze podataka (u daljnjem tekstu: Računalna baza)

i) subjekt – pojam uključuje subjekta odgovornog za držanje životinja na objektu, prijevoznika i subjekta koji obavlja operacije okupljanja

j) zajednički pašnjak – objekt koji podrazumijeva lokaciju, poljoprivrednog i/ili šumskog zemljišta koje je u naravi pašnjak, krški pašnjak, livada, strnište, sjenokoša i/ili neplodno zemljište namijenjeno zajedničkoj ispaši kopnenih životinja, a koji koriste dva ili više subjekata.

(3) Pojmovi koji se koriste u ovom Pravilniku a imaju rodno značenje odnose se jednako na muški i ženski rod.

II. REGISTRACIJA SUBJEKATA I OBJEKATA

Zahtjev za registraciju subjekata i objekata

Članak 4.

(1) Subjekti čije aktivnosti ili objekti podliježu registraciji u skladu s člancima 51. – 53. Zakona obvezni su prije početka aktivnosti Ministarstvu poljoprivrede, šumarstva i ribarstva (u daljnjem tekstu: Ministarstvu) dostaviti zahtjev za registraciju, na obrascu objavljenom na službenoj internetskoj stranici Ministarstva.

(2) Iznimno od stavka 1. ovoga članka, objekti upisani u Upisnik uzgoja kućnih ljubimaca namijenjeni prodaji, u skladu s posebnim propisom o zaštiti životinja, smatraju se registriranima u smislu ovoga Pravilnika.

(3) Iznimno od stavka 1. ovoga članka, prijevoznici koji su upisani u upisnik prijevoznika TIP 1 ili TIP 2, u skladu s posebnim propisom o zaštiti životinja, smatraju se registriranima u smislu ovoga Pravilnika.

Posebne vrste objekata

Članak 5.

(1) Posebne vrste objekata koje podliježu registraciji su:

a) zajednički pašnjaci

b) lokacije na kojima se držane kopnene životinje i kućni ljubimci okupljaju za potrebe natjecanja, utrka, treninga, izložbi, smotri, grupnih rekreativnih ili radnih aktivnosti ili u okviru uzgojnih aktivnosti

c) objekti na kojima se drže kopitari različitih vlasnika

d) druge lokacije na kojima druge kopnene životinje borave privremeno ili povremeno u različite svrhe.

(2) Subjekti odgovorni za objekte iz stavka 1. ovoga članka, uz zahtjev iz članka 4. stavka 1. ovoga Pravilnika obvezni su priložiti i dokaz o vlasništvu ili korištenju objekta odnosno ugovor ili drugi dokument kojim se dokazuje vlasništvo, ustupanje ili najam lokacije za posebnu vrstu objekta.

(3) Subjekti odgovorni za objekte iz stavka 1. ovoga članka dužni su osigurati da sve životinje u objektu udovoljavaju uvjetima zdravlja životinja za premještanje te onemogućiti ulaz na objekt životinjama koje ne udovoljavaju tim uvjetima i obavijestiti nadležnu veterinarsku inspekciju o svakom takvom slučaju.

(4) Subjekti odgovorni za objekte iz stavka 1. ovoga članka dužni su voditi evidenciju o svim životinjama koje privremeno ili povremeno borave na predmetnom objektu i iste čuvati najmanje tri godine od zadnjeg boravka životinja na objektu.

(5) Subjekti odgovorni za objekte s kojih su životinje dopremljene na posebne vrste objekata iz ovoga članka, držatelji kućnih ljubimaca i vlasnici kopitara, odgovorni su za označavanje, registraciju, zdravlje, dobrobit i sljedivost životinja.

Izuzeće od obveze registracije

Članak 6.

(1) Od obveze registracije, u skladu s člankom 3. Provedbene uredbe Komisije (EU) 2022/1345 оd 1. kolovoza 2022. o utvrđivanju pravila za primjenu Uredbe (EU) 2016/429 Europskog parlamenta i Vijeća u pogledu registracije i odobravanja objekata u kojima se drže kopnene životinje i prikupljaju, proizvode, obrađuju ili pohranjuju zametni proizvodi (SL L 202, 2. 8. 2022.), izuzeti su sljedeći objekti:

a) objekti na kojima se drži do 50 komada peradi i/ili ptica u zatočeništvu s kojih životinje i/ili zametni proizvodi nisu namijenjeni premještanju iz objekta ili proizvodi životinjskog podrijetla iz tih objekata nisu namijenjeni stavljanju u javnu potrošnju

b) objekti na kojima se drži do pet pčelinjih zajednica s kojih životinje i/ili zametni proizvodi nisu namijenjeni premještanju iz objekta na druge objekte ili u svrhu pčelinje paše ili proizvodi životinjskog podrijetla nisu namijenjeni stavljanju u javnu potrošnju

c) objekti na kojima se drži do pet rasplodnih kunića ili ukupno 50 kunića, s kojih životinje i/ili zametni proizvodi nisu namijenjeni premještanju iz objekta ili proizvodi životinjskog podrijetla nisu namijenjeni stavljanju u javnu potrošnju

d) lokacije na kojima se okuplja do 50 kućnih ljubimaca za potrebe natjecanja, utrka, treninga, izložbi, smotri, grupnih rekreativnih ili radnih aktivnosti ili u okviru uzgojnih aktivnosti.

(2) Iznimno od stavka 1. ovoga članka, subjekti odgovorni za objekte navedene u stavku 1. ovoga članka mogu podnijeti zahtjev za registraciju objekta, u svrhu ostvarivanja određenih prava.

Postupak registracije subjekata i objekata

Članak 7.

(1) Zahtjev iz članka 4. stavka 1. ovoga Pravilnika dostavlja se na jedan od sljedećih načina:

a) na adresu Ministarstva putem redovne pošte

b) putem elektroničke pošte: registar@mps.hr

c) putem digitalne platforme eGrađani/ePoljoprivreda.

(2) Subjekt uz podnošenje zahtjeva iz stavka 1. ovoga članka prilaže izjavu kojom potvrđuje istinitost i točnost svih podataka navedenih u zahtjevu te da je upoznat s odredbama Zakona koje reguliraju obveze subjekata, kao i da se objekt ne nalazi u zoni zabrane držanja životinja kojeg propisuju jedinice lokalne ili područne (regionalne) samouprave, odnosno da se objekt nalazi na području na kojem je dozvoljeno držanje životinja pod uvjetima utvrđenim propisima iz područja veterinarstva, stočarstva i zaštite životinja.

(3) Po zaprimanju zahtjeva Ministarstvo provjerava dostavljenu dokumentaciju te ako su dostavljeni svi potrebni podaci dodjeljuje JRB, o čemu izdaje rješenje te izvršava upis u Registar.

(4) JRB se sastoji od dvoslovne oznake države HR i neponovljivog broja sastavljenog od osam znamenaka.

(5) Svakom registriranom objektu i subjektu uz rješenje doneseno na temelju zahtjeva iz stavka 3. ovoga članka izdaje se IKS.

(6) Na registriranom objektu moguće je registrirati samo jedan subjekt, koji je izravno odgovoran za zdravlje i dobrobit životinja.

Promjena podataka o subjektu i objektu te postupak deaktivacije i reaktivacije

Članak 8.

(1) Subjekti su dužni evidentirati svaku promjenu podataka iz članka 18. točaka h), j), k), l), m), n), o), p), q) i t) ovoga Pravilnika unosom u Računalnu bazu.

(2) Subjekti su dužni obavijestiti Ministarstvo o promjenama podataka iz stavka 1. ovoga članka, dostavljenih prilikom registracije objekta, putem obrasca objavljenog na službenoj internetskoj stranici Ministarstva.

(3) U slučaju da se na objektu više ne drže životinje ili se subjekt prestaje baviti registriranom aktivnosti, subjekt je dužan o tome obavijestiti Ministarstvo putem obrasca objavljenog na službenoj internetskoj stranici Ministarstva ili evidentiranjem u Registru.

(4) Ministarstvo subjektima ili objektima iz stavka 3. ovoga članka mijenja status u status neaktivnog objekta ili subjekta.

(5) Iznimno od stavka 3. ovoga članka, Ministarstvo može subjekt ili objekt deaktivirati po službenoj dužnosti u sljedećim slučajevima:

a) ako u Registru nije bila registrirana nikakva aktivnost u razdoblju od dvije godine

b) po zahtjevu nadležnog veterinarskoga inspektora

c) po zahtjevu koji Ministarstvu dostavlja ovlašteni veterinar na obrascu objavljenom na službenoj internetskoj stranici Ministarstva.

(6) Deaktiviranjem objekta ili subjekta ukida se mogućnost promjene podataka u Računalnoj bazi.

(7) O deaktivaciji se u Računalnoj bazi vodi evidencija.

(8) Zahtjev za ponovnu aktivaciju dostavlja se na obrascu objavljenom na službenoj internetskoj stranici Ministarstva.

(9) Zahtjevi iz stavaka 2. i 3., stavka 5. točke c) i stavka 8. ovoga članka objavljuju se na službenoj internetskoj stranici Ministarstva.

Podaci o korisnicima objekata

Članak 9.

(1) Subjekt i korisnik objekta dužni su međusobno regulirati prava i obveze prije dolaska životinja na objekt.

(2) Subjekt je obvezan upisati novoga korisnika objekta u Registar putem sustava ePosjednik.

(3) Na objektu se mogu evidentirati korisnici čije životinje su označene jedinstvenim životnim brojem.

(4) Po prestanku korištenja objekta od strane korisnika, subjekt je obvezan deaktivirati korisnika objekta u Registru.

(5) Za točnost podatka o korisniku objekta u Registru odgovoran je subjekt.

III. ODOBRAVANJE OBJEKATA

Zahtjev za odobravanje objekata

Članak 10.

(1) Subjekti odgovorni za objekte koji podliježu odobravanju u skladu s člankom 54. Zakona obvezni su prije početka obavljanja djelatnosti Ministarstvu podnijeti zahtjev za odobravanje objekta, na obrascu objavljenom na službenoj internetskoj stranici Ministarstva.

(2) Subjekti odgovorni za objekte za koje se traži status zatvorenog objekta obvezni su podnijeti Ministarstvu zahtjev za odobravanje zatvorenog objekta, na obrascu objavljenom na službenoj internetskoj stranici Ministarstva.

Izuzeće od obveze odobravanja objekta

Članak 11.

(1) Objekti koji su u skladu s člankom 4. Delegirane uredbe (EU) 2019/2035 izuzeti od obveze odobravanja obvezni su se registrirati u skladu s člankom 4. ovoga Pravilnika.

(2) Objekti na kojima se drži perad i koji u sklopu objekta imaju inkubator za valenje jaja podrijetlom iz vlastitog objekta te koji s takvog objekta ne premještaju jednodnevnu perad izuzeti su od obveze odobravanja.

(3) Valionice iz kojih se perad premješta isključivo na područje Republike Hrvatske moraju udovoljavati uvjetima iz članka 7. točaka a), c), d) i e) Delegirane uredbe (EU) 2019/2035.

Podnošenje zahtjeva za odobravanje objekta

Članak 12.

(1) Zahtjev iz članka 10. ovoga Pravilnika dostavlja se na jedan od sljedećih načina:

a) na adresu Ministarstva putem redovne pošte

b) putem elektroničke pošte: registar@mps.hr

c) putem digitalne platforme eGrađani/ePoljoprivreda.

(2) Uz zahtjev iz stavka 1. ovoga članka subjekti su dužni dostaviti i sljedeću dokumentaciju:

a) izvod iz sudskog ili obrtnog registra

b) izvadak iz katastarskog plana

c) položajni nacrt objekta u mjerilu 1:250.

(3) Ministarstvo po zaprimljenom zahtjevu iz stavka 1. ovoga članka provodi postupak odobravanja u skladu s člankom 57. stavcima 5. do 9. Zakona.

Obveze subjekata

Članak 13.

(1) Subjekti koji su odgovorni za objekte iz članka 10. ovoga Pravilnika dužni su obavijestiti Ministarstvo o svim promjenama na objektima te o svakom prestanku djelatnosti subjekta ili objekta u skladu s člankom 96. stavkom 2. Uredbe (EU) 2016/429.

(2) O promjenama iz stavka 1. ovoga članka subjekti su dužni obavijestiti Ministarstvo putem obrasca objavljenog na službenoj internetskoj stranici Ministarstva.

(3) Po zaprimanju zahtjeva, Ministarstvo unosi promjene u Registar, a ukoliko se radi o promjenama podataka navedenih u izreci rješenja o odobravanju objekta, o utvrđenim promjenama donosi rješenje.

Povlačenje i suspenzija odobrenog objekta

Članak 14.

(1) Ministarstvo povlači ili suspendira odobrenje objekta u skladu s člankom 57. stavkom 10. Zakona:

a) na zahtjev subjekta

b) na zahtjev nadležnog veterinarskog inspektora Državnog inspektorata

c) po službenoj dužnosti, po preispitivanju odobrenja.

(2) Ukoliko je objekt suspendiran na zahtjev nadležnog veterinarskog inspektora ili po službenoj dužnosti po preispitivanju odobrenja, odobrenje ponovno počinje važiti nakon pregleda objekta od strane nadležnog veterinarskog inspektora Državnog inspektorata, kojim je utvrđeno da objekt u potpunosti zadovoljava sve zahtjeve za odnosnu vrstu objekta, u skladu s člankom 100. Uredbe (EU) 2016/429.

(3) Ukoliko je objekt suspendiran na zahtjev subjekta, a subjekt u roku od 12 mjeseci nije podnio zahtjev za ponovnim odobrenjem i/ili nije udovoljio propisanim uvjetima, Ministarstvo povlači odobrenje objekta po službenoj dužnosti.

(4) Suspenzija objekta ne može trajati dulje od 12 mjeseci.

(5) Ministarstvo o suspenziji ili povlačenju odobrenja objekta donosi rješenje i navedeni podatak unosi u Registar.

Preispitivanje odobrenja

Članak 15.

(1) Ministarstvo donosi godišnji plan preispitivanja odobrenja i objavljuje ga na službenoj internetskoj stranici Ministarstva.

(2) Iznimno od stavka 1. ovoga članka, u slučaju rizika, odobrenje se može preispitati i neplanirano.

IV. RAČUNALNA BAZA

Odgovornost, pristup i pravo ažuriranja podataka u Računalnoj bazi

Članak 16.

(1) Ministarstvo je odgovorno za vođenje i upravljanje Računalnom bazom.

(2) Pristup Računalnoj bazi imaju:

a) Ministarstvo

b) Državni inspektorat

c) Agencija za plaćanja u poljoprivredi, ribarstvu i ruralnom razvoju

d) Hrvatska agencija za poljoprivredu i hranu

e) ovlaštene veterinarske organizacije

f) subjekti, isključivo za svoje objekte.

(3) Pravo upisa i ažuriranja podataka u Računalnoj bazi, ovisno o dodijeljenim ovlastima, imaju:

a) Ministarstvo

b) Državni inspektorat

c) Hrvatska agencija za poljoprivredu i hranu

d) ovlaštene veterinarske organizacije

e) subjekti.

(4) Održavanje i nadogradnju Računalne baze osigurava Ministarstvo, provedbom otvorenog postupka javne nabave i sklapanjem ugovora o održavanju i nadogradnji Računalne baze.

Registri sadržani u Računalnoj bazi

Članak 17.

U Računalnoj bazi su sadržani sljedeći registri:

a) Registar subjekata i objekata

b) Registar prijevoznika

c) Registar subjekata koji obavljaju operacije okupljanja držanih kopitara i papkara te peradi

d) Registar registriranih valionica peradi

e) Registar objekata za operacije okupljanja kopitara, papkara i peradi

f) Registar objekata za zametne proizvode za životinje koje pripadaju vrstama govedo, svinja, ovca, koza i kopitara

g) Registar odobrenih valionica peradi

h) Registar objekata u kojima se drži perad iz kojih se perad namijenjena za sve svrhe osim klanja premješta u druge države članice

i) Registar objekata iz kojih se jaja za valenje premješta u drugu državu članicu

j) Registar centara za okupljanje pasa, mačaka i pitomih vretica iz kojih se životinje premještaju u drugu državu članicu

k) Registar skloništa za pse, mačke i pitome vretice iz kojih se te životinje premještaju u drugu državu članicu

l) Registar kontrolnih točaka

m) Registar proizvodnih objekata izoliranih od okoliša za bumbare iz kojih se te životinje premještaju u drugu državu članicu

n) Registar karantenskih objekata za držanje kopnenih životinja osim primata iz kojih se te životinje premještaju unutar iste države članice ili u drugu državu članicu

o) Registar zatvorenih objekata.

Registar subjekata i objekata

Članak 18.

Registar subjekata i objekata sadrži najmanje sljedeće podatke:

a) JRB

b) IKS

c) lokaciju objekta (županija, općina/grad, pošta, naselje, ulica i kućni broj)

d) MIBPG

e) zemljopisne koordinate objekta

f) datum registracije objekta

g) datum deaktivacije objekta

h) opis prostora (naziv, površina m² i m³, razdoblje korištenja)

i) o subjektu (pravna osoba/fizička osoba/obrt, ime i prezime/naziv pravne osobe, OIB/MB, županija, općina/grad, pošta, naselje, ulica i kućni broj)

j) kontaktni podaci (broj telefona, mobitela, adresa elektroničke pošte)

k) podaci o korisniku/korisnicima objekta (pravna osoba/fizička osoba/obrt, OIB/MB, ime, prezime/naziv, adresa, kontakni podaci)

l) vrsta objekta

m) vrsta proizvodnje – vrsta i kategorija životinja

n) broj životinja

o) prosječan broj životinja godišnje

p) maksimalan broj životinja (smještajni kapacitet)

q) razdoblje u kojem se životinje drže u objektu ako u njemu ne borave stalno, uključujući sezonski boravak ili boravak tijekom posebnih događanja

r) zdravstveni status objekta, ako je dodijeljen od strane Ministarstva

s) ograničenja premještanja životinja ili zametnih proizvoda u objekt i iz njega koja je uvelo nadležno tijelo, ako su takva ograničenja uvedena

t) podatak o ovlaštenoj veterinarskoj organizaciji

u) druge podatke.

Registar prijevoznika

Članak 19.

Registar prijevoznika sadrži najmanje sljedeće podatke:

a) JRB

b) podatke o subjektu (ime i prezime/naziv pravne osobe, OIB/MB, županija, općina/grad, pošta, naselje, ulica i kućni broj)

c) kontaktne podatke (broj telefona, mobitela, adresa elektroničke pošte)

d) o kategorijama, vrstama i broju životinja koje namjeravaju prevoziti

e) o vrsti prijevoznog sredstva

f) o registraciji prijevoznog sredstva

g) datum registracije

h) datum prestanka obavljanja djelatnosti

i) druge podatke.

Registar subjekata koji obavljaju operacije okupljanja držanih kopitara i papkara te peradi

Članak 20.

Registar subjekata koji obavljaju operacije okupljanja držanih kopitara i papkara te peradi sadrži najmanje sljedeće podatke:

a) JRB

b) o subjektu (ime i prezime/naziv pravne osobe, OIB/MB, županija, općina/grad, pošta, naselje, ulica i kućni broj)

c) kontaktne podatke (broj telefona, mobitela, adresa elektroničke pošte)

d) o kategorijama, vrstama i broju životinja koje namjeravaju okupljati

e) podatke o registriranoj djelatnosti

f) datum registracije

g) datum deaktivacije

h) ograničenja u obavljanju djelatnosti

i) druge podatke.

Registar registriranih valionica peradi

Članak 21.

Registar registriranih valionica peradi sadrži najmanje sljedeće podatke:

a) JRB

b) o objektu (naziv objekta, županija, općina/grad, pošta, naselje, ulica i kućni broj)

c) o subjektu (ime i prezime/naziv pravne osobe, OIB/MB, županija, općina/grad, pošta, naselje, ulica i kućni broj)

d) kontaktni podaci (broj telefona, mobitela, adresa elektroničke pošte)

e) zemljopisne koordinate objekta

f) o vrsti objekta

g) o vrsti i broju jaja za valenje

h) datum registracije

i) datum prestanka obavljanja djelatnosti

j) ograničenja u obavljanju djelatnosti

k) druge podatke.

Registar objekata za operacije okupljanja kopitara, papkara i peradi

Članak 22.

Registar objekata za operacije okupljanja kopitara, papkara i peradi sadrži najmanje sljedeće podatke:

a) JBO

b) o subjektu (ime i prezime/naziv pravne osobe, OIB/MB, županija, općina/grad, pošta, naselje, ulica i kućni broj)

c) kontaktne podatke (broj telefona, mobitela, adresa elektroničke pošte)

d) o kategorijama, vrstama i broju životinja koje namjeravaju okupljati

e) datum odobravanja

f) datum deaktivacije

g) ograničenja u obavljanju djelatnosti

h) druge podatke.

Registar objekata za zametne proizvode za životinje koje pripadaju vrstama govedo, svinja, ovca, koza i kopitara

Članak 23.

Registar objekata za zametne proizvode koje pripadaju vrstama govedo, svinja, ovca, koza i kopitara sadrži najmanje sljedeće podatke:

a) JBO

b) o objektu (naziv objekta, županija, općina/grad, pošta, naselje, ulica i kućni broj)

c) zemljopisne koordinate objekta

d) o subjektu (ime i prezime/naziv pravne osobe, OIB/MB, županija, općina/grad, pošta, naselje, ulica i kućni broj)

e) kontaktne podatke (broj telefona, mobitela, adresa elektroničke pošte)

f) o veterinaru centara ili veterinaru tima (ime i prezime, OIB)

g) o vrsti zametnih proizvoda

h) o vrsti objekta za zametne proizvode

i) o vrsti životinja za koje je odobrenje dodijeljeno

j) datum odobravanja

k) datum početka i završetka suspenzije

l) datum povlačenja/prestanka djelatnosti

m) ograničenja u obavljanju djelatnosti

n) druge podatke.

Registar odobrenih valionica peradi

Članak 24.

Registar odobrenih valionica peradi sadrži najmanje sljedeće podatke:

a) JBO

b) o objektu (naziv objekta, županija, općina/grad, pošta, naselje, ulica i kućni broj)

c) o subjektu (ime i prezime/naziv pravne osobe, OIB/MB, županija, općina/grad, pošta, naselje, ulica i kućni broj)

d) kontaktni podaci (broj telefona, mobitela, adresa elektroničke pošte)

e) zemljopisne koordinate objekta

f) o vrsti objekta

g) o vrsti i broju jaja za valenje

h) datum odobravanja

i) datum prestanka obavljanja djelatnosti

j) ograničenja u obavljanju djelatnosti

k) druge podatke.

Registar objekata u kojima se drži perad iz kojih se perad namijenjena za sve svrhe osim klanja premješta u druge
 države članice

Članak 25.

Registar odobrenih objekata u kojima se drži perad iz kojih se perad namijenjena za sve svrhe osim klanja premješta u druge države članice sadrži najmanje sljedeće podatke:

a) JBO

b) o objektu (naziv objekta, županija, općina/grad, pošta, naselje, ulica i kućni broj)

c) o subjektu (ime i prezime/naziv pravne osobe, OIB/MB, županija, općina/grad, pošta, naselje, ulica i kućni broj)

d) kontaktni podaci (broj telefona, mobitela, adresa elektroničke pošte)

e) zemljopisne koordinate objekta

f) datum odobravanja

g) datum prestanka obavljanja djelatnosti

h) ograničenja u obavljanju djelatnosti

i) druge podatke.

Registar objekata iz kojih se jaja za valenje premješta u drugu državu članicu

Članak 26.

Registar odobrenih objekata iz kojih se jaja za valenje premješta u drugu državu članicu sadrži najmanje sljedeće podatke:

a) JBO

b) o objektu (naziv objekta, županija, općina/grad, pošta, naselje, ulica i kućni broj)

c) o subjektu (ime i prezime/naziv pravne osobe, OIB/MB, županija, općina/grad, pošta, naselje, ulica i kućni broj)

d) kontaktni podaci (broj telefona, mobitela, adresa elektroničke pošte)

e) zemljopisne koordinate objekta

f) o vrsti objekta

g) o vrsti i broju jaja za valenje

h) datum odobravanja

i) datum prestanka obavljanja djelatnosti

j) ograničenja u obavljanju djelatnosti

k) druge podatke.

Registar centara za okupljanje pasa, mačaka
 i pitomih vretica iz kojih se životinje premještaju u drugu državu članicu

Članak 27.

Registar centara za okupljanje pasa, mačaka i pitomih vretica iz kojih se životinje premještaju u drugu državu članicu sadrži najmanje sljedeće podatke:

a) JBO

b) o objektu (naziv objekta, županija, općina/grad, pošta, naselje, ulica i kućni broj)

c) o subjektu (ime i prezime/naziv pravne osobe, OIB/MB, županija, općina/grad, pošta, naselje, ulica i kućni broj)

d) kontaktni podaci (broj telefona, mobitela, adresa elektroničke pošte)

e) zemljopisne koordinate objekta

f) datum odobravanja

g) datum prestanka obavljanja djelatnosti

h) ograničenja u obavljanju djelatnosti

i) druge podatke.

Registar skloništa za pse, mačke i pitome vretice iz kojih se te životinje premještaju u drugu državu članicu

Članak 28.

Registar skloništa za pse, mačke i pitome vretice iz kojih se te životinje premještaju u drugu državu članicu sadrži najmanje sljedeće podatke:

a) JBO

b) o objektu (naziv objekta, županija, općina/grad, pošta, naselje, ulica i kućni broj)

c) o subjektu (ime i prezime/naziv pravne osobe, OIB/MB, županija, općina/grad, pošta, naselje, ulica i kućni broj)

d) kontaktni podaci (broj telefona, mobitela, adresa elektroničke pošte)

e) zemljopisne koordinate objekta

f) datum odobravanja

g) datum prestanka obavljanja djelatnosti

h) ograničenja u obavljanju djelatnosti

i) druge podatke.

Registar kontrolnih točaka

Članak 29.

Registar kontrolnih točaka sadrži najmanje sljedeće podatke:

a) JBO

b) o objektu (naziv objekta, županija, općina/grad, pošta, naselje, ulica i kućni broj)

c) o subjektu (ime i prezime/naziv pravne osobe, OIB/MB, županija, općina/grad, pošta, naselje, ulica i kućni broj)

d) kontaktni podaci (broj telefona, mobitela, adresa elektroničke pošte)

e) zemljopisne koordinate objekta

f) datum odobravanja

g) datum prestanka obavljanja djelatnosti

h) ograničenja u obavljanju djelatnosti

i) druge podatke.

Registar proizvodnih objekata izoliranih od okoliša za bumbare iz kojih se te životinje premještaju u drugu
 državu članicu

Članak 30.

Registar proizvodnih objekata izoliranih od okoliša za bumbare iz kojih se te životinje premještaju u drugu državu članicu sadrži najmanje sljedeće podatke:

a) JBO

b) o objektu (naziv objekta, županija, općina/grad, pošta, naselje, ulica i kućni broj)

c) o subjektu (ime i prezime/naziv pravne osobe, OIB/MB, županija, općina/grad, pošta, naselje, ulica i kućni broj)

d) kontaktni podaci (broj telefona, mobitela, adresa elektroničke pošte)

e) zemljopisne koordinate objekta

f) datum odobravanja

g) datum prestanka obavljanja djelatnosti

h) ograničenja u obavljanju djelatnosti

i) druge podatke.

Registar karantenskih objekata za držanje kopnenih životinja osim primata iz kojih se te životinje premještaju unutar iste države članice ili u drugu državu članicu

Članak 31.

Registar karantenskih objekata za držanje kopnenih životinja osim primata iz kojih se te životinje premještaju unutar iste države članice ili u drugu državu članicu sadrži najmanje sljedeće podatke:

a) JBO

b) o objektu (naziv objekta, županija, općina/grad, pošta, naselje, ulica i kućni broj)

c) o subjektu (ime i prezime/naziv pravne osobe, OIB/MB, županija, općina/grad, pošta, naselje, ulica i kućni broj)

d) kontaktni podaci (broj telefona, mobitela, adresa elektroničke pošte)

e) zemljopisne koordinate objekta

f) datum odobravanja

g) datum prestanka obavljanja djelatnosti

h) ograničenja u obavljanju djelatnosti

i) druge podatke.

Registar zatvorenih objekata

Članak 32.

Registar zatvorenih objekata sadrži najmanje sljedeće podatke:

a) JBO

b) o objektu (naziv objekta, županija, općina/grad, pošta, naselje, ulica i kućni broj)

c) o subjektu (ime i prezime/naziv pravne osobe, OIB/MB, županija, općina/grad, pošta, naselje, ulica i kućni broj)

d) kontaktni podaci (broj telefona, mobitela, adresa elektroničke pošte)

e) zemljopisne koordinate objekta

f) datum odobravanja

g) datum prestanka obavljanja djelatnosti

h) ograničenja u obavljanju djelatnosti

i) druge podatke.

V. PRIJELAZNE I ZAVRŠNE ODREDBE

Prijelazna odredba

Članak 33.

(1) U slučaju objekata upisanih u Registar na kojima je ­prije stupanja na snagu ovoga Pravilnika evidentirano više od jednog IKG-a, koji su imali obvezu uskladiti poslovanje s odredbama Zakona, osobe odgovorne za objekt dužne su do 31. prosinca 2026. godine Ministarstvu dostaviti izjavu o usklađenosti, s ažuriranim podacima o subjektu te korisnicima objekta, na obrascu objavljenom na službenoj internetskoj stranici Ministarstva.

(2) Na temelju dostavljenih izjava iz stavka 1. ovoga članka Ministarstvo će ažurirati Registar.

(3) U slučaju nedostavljanja izjave iz stavka 1. ovoga članka u propisanom roku, Ministarstvo će ažurirati Registar na temelju rješenja nadležnog veterinarskog inspektora.

(4) Do ažuriranja Registra u skladu sa stavcima 2. i 3. ovoga članka sve pravne i fizičke osobe kojima je dodijeljen IKG na pojedinom objektu upisanom u Registar, u odnosu na propisana prava i obveze, smatraju se subjektom.

(5) U slučaju pravnih i fizičkih osoba koje su prije isteka roka iz stavka 1. ovoga članka ostvarile određeno pravo na temelju propisa iz područja poljoprivrede ili preuzele obvezu na temelju dodijeljenih sredstava potpore financiranih iz javnih rashoda koji su definirani u Uredbi (EU) 2021/2115 Europskog parlamenta i Vijeća od 2. prosinca 2021. o utvrđivanju pravila o potpori za strateške planove koje izrađuju države članice u okviru zajedničke poljoprivredne politike (strateški planovi u okviru ZPP-a) i koji se financiraju iz Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) te o stavljanju izvan snage uredbi (EU) br. 1305/2013 i (EU) br. 1307/2013, na temelju dodijeljenog IKG-a na određenom objektu, propisani rok produljuje se do završetka razdoblja u kojem ostvaruju takvo pravo ili do završetka razdoblja trajanja preuzete obveze na temelju dodijeljenih sredstava potpore, što se evidentira u Registru.

Prestanak važenja propisa

Članak 34.

Stupanjem na snagu ovoga Pravilnika prestaje važiti Pravilnik o uvjetima kojima moraju udovoljavati objekti za valenje domaće peradi i pernate divljači (»Narodne novine«, br. 36/95).

Stupanje na snagu Pravilnika

Članak 35.

Ovaj Pravilnik stupa na snagu osmoga dana od dana objave u »Narodnim novinama«, osim članka 7. stavka 1. točke c), članka 8. stavka 1., članka 9. stavaka 2. i 4. te članka 12. stavka 1. točke c) ovoga Pravilnika, koji stupaju na snagu uspostavom funkcionalnosti navedenih odredbi u Računalnoj bazi.

Klasa: 011-01/23-01/3
 Urbroj: 525-09/600-25-27
 Zagreb, 7. srpnja 2025.

Potpredsjednik Vlade
 i ministar
 David Vlajčić, v. r.